paragraph_text: Otes je sarajevsko naselje. Nedaleko je od rječice Miljacke i rječice Dobrinje. U blizini su naselja Osjek (sjeverozapadno), Doglodi (sjeverno), Azići (sjeveroistično), Stup (istočno), Pejton i Ilidža (jugoistočno), Lužani (južno) i Vreoca (jugozapadno). Sa zapadne strane, pružajući se od jugozapada ka sjeverozapadu granicu Otesa čine rijeke Željeznica i Bosna u koju se ulijeva Željeznica. S istočne strane, pružajući se u istom smjeru, granicu Otesa čini rječica Dobrinja. Između Otesa i Pejtona je željeznička pruga ka Mostaru. Nekada je Otes bio selo koje je postalo prigradsko naselje. Danas je u sastavu općine Ilidža. Prije velikosrpske agresije i bošnjačke agresije na Hrvate bio na glasu kao dio Sarajeva u kojem je velik broj Hrvata katolika. Ratne nepogode pridonijele su smanjenju broja katolika u Sarajevu i okolici. Jedni su starinske starosjedilačke obitelji, s tradicijom u dalekoj prošlosti. Drugi su novijeg postanja. To su bile obitelji većinom iz Hercegovine, koji su došle u Sarajevo zbog posla. Velika poduzeća kao Famos iz Hrasnice i Energoinvest prije velikosrpske agresije su imala mnogo zaposlenika Hrvata.Večernji list BiH Zlatko Tulić: Nekada naselje Hrvata s pet tisuća katolika, danas je prepolovljeno, 5. lipnja 2011. (pristupljeno 25. veljače 2018.)